ชาวเพชรบูรณ์-พิจิตร รับมือมวลน้ำเร่งเก็บเกี่ยวข้าว ขนของขึ้นที่สูง
(ภาพจากมูลนิธิเขาทรายร่วมใจ),ชาวเพชรบูรณ์ เร่งรับมือสถานการณ์น้ำ หลังฝนตกต่อเนื่องตลอดวันส่งผลให้น้ำป่าจากเทือกเขาซับพรมไหลหลากเข้าท่วมบ้านเรือนประชาชนใน อ.หนองไผ่ ขณะที่ชาวนาเมืองพิจิตร เร่งเก็บเกี่ยวหลังน้ำยมเอ่อท่วม บอกขาดทุนก็ต้องยอม,เมื่อวันที่ 27 ก.ย.59 ผู้สื่อข่าวรายงานว่า ในจังหวัดเพชรบูรณ์เกิดฝนตกหนักติดต่อกันหลายชั่วโมง ต่อเนื่องถึงช่วงเช้าวันนี้ (27 ก.ย.) ได้ส่งผลให้น้ำป่าจากเทือกเขาซับพรม ได้ไหลหลากลงสู่เขื่อนคลองยาง ซึ่งมีปริมาณน้ำเดิมเต็มความจุอยู่แล้ว ทำให้มวลน้ำป่าจากเทือกเขาซับพรม สมทบกับมวลน้ำในเขื่อนคลองยางเอ่อล้นสปิลเวย์ ไหลหลากเข้าท่วมบ้านเรือนประชาชนในหลายหมู่บ้านของ ต.หนองไผ่ ได้รับความเดือดร้อนหลายสิบหลังคาเรือน พื้นที่ทางการเกษตรอีกนับพันไร่,นอกจากนี้ถนนสายหนองไผ่–ซับพุทรา ก็ถูกมวลน้ำป่าไหลหลากท่วมผ่านถนน ระยะทางยาวกว่า 50 เมตร ความสูงเฉลี่ย 60 เซนติเมตร รถเล็กสัญจรไปมาลำบาก เด็กนักเรียน พระสงฆ์ ชาวบ้านต่างได้รับผลกระทบ ต้องใช้รถไถคอยสนับสนุนการสัญจรในช่วงนี้,ล่าสุด มวลน้ำป่าจากเทือกเขาซับพรม ได้ไหลหลากทะลักเข้าท่วม ถนนทางหลวงหมายเลข 21 สายสระบุรี-หล่มสัก ช่วงบริเวณทางโค้ง หน้าโรงสีอรุณพัฒนาก่อนเข้าสู่ตัวอำเภอหนองไผ่ โดยกระแสน้ำได้ไหลหลากผ่านถนนทั้ง 4 ช่องการจราจร รวมถึงถนนสายคู่ขนาน ระดับน้ำสูงเฉลี่ย 50-80 เซนติเมตร ระยะทางยาวกว่า 1 กิโลเมตร รถเล็ก รถใหญ่ไม่สามารถสัญจรผ่านไปมาได้,เบื้องต้นเจ้าหน้าที่ทหาร จากชุดบรรเทาสาธารณภัย กองพันทหารม้าที่ 13 กองพลทหารม้าที่ 1 ค่ายพ่อขุนผาเมืองเพชรบูรณ์ เจ้าหน้าที่ตำรวจ สภ.หนองไผ่ เจ้าหน้าที่มูลนิธิร่วมกตัญญูจุดหนองไผ่เร่งช่วยเหลือ ขนย้ายสิ่งของ คอยอำนวยความสะดวกในด้านการจราจรแล้ว,ผู้สื่อข่าวรายงานต่อว่า น้ำป่าจากเทือกเขาซับพุทราและเทือกเขาหนองไผ่ ไหลเข้าท่วมบ้านเรือนประชาชนในหมู่ 6 บ้านโคกยาว ต.ลาดแค อ.ชนแดน โดยมีพื้นที่การเกษตรกว่าพันไร่ เบื้องต้นนายณรงค์ศักดิ์ หอมมาลัย นายอำเภอชนแดน พร้อมด้วยนายมานิตย์ ยศศักดิ์ ปลัดงานป้องกันพร้อมคณะลงพื้นที่สำรวจน้ำท่วมและเร่งช่วยเหลือชาวบ้านที่ถูกน้ำท่วมด่วนแล้ว,ส่วนที่บ้านคลองบนใต้ ต.ลาดแค นั้นระหว่างที่รถรับส่งนักเรียนของโรงเรียนดงขุยวิริยานุสรณ์ ไปรับนักเรียน ได้เกิดน้ำป่าไหลหลาก จากเทือกเขาแม่แก่ ไหลหลากพัดพารถนักเรียน ซึ่งมีนักเรียนอยู่ในรถจำนวนหนึ่งพลัดตกถนนลงคลอง น้ำท่วมรถแต่มีชาวบ้านที่อยู่ใกล้ที่เกิดเหตุได้ช่วยกันนักเรียนออกจากรถได้หวุดหวิด โดยนายศรวุฒิ วงค์คำจันทร์ นายกอบต.ลาดแค พร้อมเจ้าหน้าที่ได้นำรถแบ็กโฮไปขุดคลองยกและลากจูงรถขึ้นมาได้อย่างปลอดภัย,น้ำยมเอ่อท่วม ชาวนาพิจิตรเร่งเกี่ยวข้าว,ผู้สื่อข่าวรายงานว่า มวลน้ำจาก อ.บางระกำ จ.พิษณุโลก ไหลเข้าสู่ในแม่น้ำยมที่ไหลผ่าน 4 อำเภอ ได้แก่ อ.สามง่าม อ.โพธิ์ประทับช้าง และ อ.โพทะเล ของ จ.พิจิตร ทำให้น้ำยมสูงขึ้นตลอดเวลา บางแห่งได้เอ่อล้นเริ่มเข้าท่วมบ้านเรือนประชาชนกว่า 100 หลัง และนาข้าวนับพันไร่ โดยเฉพาะบางหมู่บ้าน ชาวบ้านต้องรีบเกี่ยวข้าวหนีน้ำก่อนกำหนด ทำให้ราคาข้าวลดลงจากเกวียนละ 7,000-8,000 บาท เหลือเพียงเกวียนละ 3,500 บาท,นอกจากนี้ น้ำป่าจากเทือกเขาเพชรบูรณ์ไหลจาก อ.ชนแดน มาตามคลองวังเดือนห้าเข้าท่วม 6 หมู่บ้านใน ต.เขาทราย อ.ทับคล้อ จ.พิจิตร ระดับน้ำสูง 80 เซนติเมตรถึง 1 เมตร ชาวบ้านเดือดร้อน 350 ครอบครัว ระดับน้ำยังทรงตัวเพราะมีฝนตกตลอดคืน น้ำบางส่วนไหลเข้าสู่พื้นที่ ต.ทุ่งโพธิ์ อ.ตะพานหิน โดยจะระบายผ่านคลองบุษบงค์ลงแม่น้ำน่านที่ อ.บางมูลนาก ทั้งนี้ มูลนิธิเขาทรายร่วมใจ โดยนายกฤษดา แสงจันทร์ฉาย ประธานมูลนิธิ ได้นำอาหารและน้ำดื่มไปมอบชาวบ้านที่ยังถูกน้ำท่วมอยู่
ชาวเพชรบูรณ์ เร่งรับมือสถานการณ์น้ำ หลังฝนตกต่อเนื่องตลอดวันส่งผลให้น้ำป่าจากเทือกเขาซับพรมไหลหลากเข้าท่วมบ้านเรือนประชาชนใน อ.หนองไผ่ ขณะที่ชาวนาเมืองพิจิตร เร่งเก็บเกี่ยวหลังน้ำยมเอ่อท่วม บอกขาดทุนก็ต้องยอม
น้ำท่วม,น้ำเอ่อล้น,น้ำป่าไหลหลาก,หนองไผ่,เพชรบูรณ์,แม่น้ำยม,พิจิตร